
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Humenné 10P/5/2024 8324200072 07. 05. 2024 JUDr. Iveta Gildeinová ECLI:SK:OSHE:2024:8324200072.2
ROZSUDOK V MENE SLOVENSKEJ REPUBLIKY Okresný súd Humenné sudkyňou JUDr. Ivetou Gildeinovou v právnej veci navrhovateľky: A. B., nar. XX.XX.XXXX, trvale bytom B. XXX, toho času bytom C. XX, D., právne zastúpená: JUDr. Štefan Práznovský, advokát, so sídlom 26. novembra 1, Humenné proti manželovi: E. B., nar. XX.XX.XXXX, trvale bytom B. XXX, právne zastúpený: Mgr. Vladimíra Doničová, advokátka, so sídlom Lipová 1, Humenné, za účasti maloletej D. B., nar. XX.XX.XXXX, bytom u matky, zast. kolíznym opatrovníkom: Úrad práce, sociálnych vecí a rodiny Humenné o rozvod manželstva a úpravu práv a povinností rodičov k maloletému dieťaťu na čas po rozvode takto rozhodol: I. Súd manželstvo E. B. a A. B., uzavreté dňa XX.XX.XXXX v F. G., ktoré je zapísané v knihe manželstiev A. H. I., vo zväzku J., ročník XXXX, na strane XX, pod poradovým číslom X rozvádza. II. V časti úpravy práv a povinností rodičov k maloletej D. B., nar. XX.XX.XXXX súd schvaľuje dohodu rodičov, uzavretú dňa 07.05.2024 v tomto znení: „Maloletá D. B., nar. XX.XX.XXXX sa na čas po rozvode zveruje do spoločnej osobnej starostlivosti oboch rodičov. Právo zastupovať maloletú a spravovať jej majetok majú obaja rodičia. Výživné zo strany rodičov sa počas trvania spoločnej osobnej starostlivosti oboch rodičov neurčuje.“ odôvodnenie: 1. Podľa § 221 Civilného sporového poriadku písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo b) to ustanovuje tento zákon. 2. Na pojednávaní dňa 07.05.2024 boli prítomní všetci účastníci konania, ktorí sa vzdali práva odvolania, preto toto rozhodnutie v zmysle hore citovaných ustanovení zákona neobsahuje odôvodnenie. Poučenie: Proti tomuto rozhodnutiu odvolanie nie je prípustné, pretože na pojednávaní dňa 07.05.2024 sa účastníci konania vzdali práva odvolania voči nemu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo
veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošle priezvisko.

